聖言中學

聖言中學係香港一間天主教英文男子中學，喺九龍新清水灣道38號。佢係觀塘區Band 1名校之一。

歷史
聖言中學係由甘百德神父籌辦同監建嘅，甘神父其後更出任該校校長同校監二十幾年。

「聖言」呢個名係源自若望福音第一章「在起初已有聖言」。

「聖言」係指天主聖子降生成人，即係耶穌基督。作為基督徒嚟講，佢就係道路、真理、生命。作為一間天主教學校，聖言中學特別注重道德教育同社區服務。該校嘅辦學目標係「扶助學生確立一套圓滿嘅價值觀，以活得富有意義，並且成為社會嘅真正棟樑。」

大事 
1966年，聖言會準備成立聖言中學，派甘百德神父到任。

1970年，學校正式成立，重收咗 370 個中一同中二學生。同年，藍田聖保祿中學建校，校舍借畀佢開辦中一。

1971年，聖言中學校舍落成啟用，校舍又借畀觀塘瑪利諾書院上堂。

1974年，聖言中學第一屆 135 個中五生畢業。

1975年，成立學生會。

1976年，開始喺中六招收女仔。

1977年，第一屆24個中七理科同學畢業。

1978年，第一屆中七文科同學畢業。1980年，成立舊生會，首任會長係鄭炎潘。

1990年，衛奕信夫人到訪聖言中學。

1993年，甘百德神父榮休。羅禮善神父接任校監，黃慧賢接手做校長。

1993年，因為新中六收生辦法，唔收得女仔讀中六。

1995年，胡振中樞機到聖言中學主持感恩祭。

1997年，教育署批准學校繼續用英語授課。

1998年，中四開多一班理科，重推行文中有理，理中有文嘅課程改革。

1999年，成立家長教師會，第一屆主席係陳策樑。

2001年，黃慧賢離任校長，移民澳洲，由原本嘅副校長郭弼接任。

2002年，羅禮善神父離任校監，由林永基神父接任。

2003年，聖言會創立人楊生神父同聖言會第一位傳教士福若瑟神父封聖大典。同年，陳日君主教、湯漢輔理主教同陳志明副主教蒞臨主持封聖典禮。

2003年，中六開多一班理科，下年中七都係二理一文。

2004年，學會同學生組織多到五十五個。

2005年，三十五周年校慶。

2006年，學校外評。

2009年，聖言申請遷校成功，並喺2011年9月由藍田安田街11號舊校舍搬入佐敦谷新校舍。

2010年，四十周年校慶。

2013年11月，聖言中學畀美國綠色建築物委員會評為兩間「2013年全球最綠學校」之一。

2015年，四十五周年校慶。

2020年，金禧校慶。

環境同設施 
聖言中學嘅舊校舍係一座5層高嘅U字形校舍，向平田邨方向有一個3層高嘅附翼。體育設施有2個籃球場，2個羽毛球場，1所健身室同一面三層高嘅攀石牆。

課室唔夠 
由於聖言中學嘅校舍係按照1960年代嘅標準建造，但中六同中七分別喺2003年同2004年每級開多一班，而且有啲課室被改作其他用途，例如電腦室、音樂室同多媒體學習室，所以全校只得25間課室，但有31班。因此中六同中七需要轉為流動班，當其他班別到特別室上堂，就會到空出嘅課室上堂。

課室及設施分配

相

著名舊生同學生 
鄧紹斌
鄭健和──本地著名漫畫家
徐樂文──第一屆泛珠三角洲物理奧林匹克競賽一等獎、國際物理奧林匹克競賽金獎 
張仕──國際物理奧林匹克競賽銅獎
張嘉禧──第一屆泛珠三角洲物理奧林匹克競賽一等獎、國際物理奧林匹克競賽銀獎 
李德文──國際物理奧林匹克競賽銅獎 
周永強──別名：周強，電影監製，監製作品《三峽好人》榮獲2006年威尼斯電影節金獅獎
徐繼宗──香港著名流行歌曲作曲人 
葉建源──香港立法會教育界功能界別議員，香港教育專業人員協會副會長
練錦鴻──香港司法機構主任裁判官
李騰駿──香港青年交流促進聯會執行主席
李啟豪──第三屆香港傑出學生(1987-1988),「青苗學界進步獎」導向委員會主席
周海峰──香港大學物理系教授

聖言中學校網 
天主教聖言會
聖言天氣站
聖言WeTube
聖言VBlog
聖言先鋒論壇

香港中學
佐敦谷